b"\n_START_ARTICLE_\nRavenna\n_START_SECTION_\nVerdensarvsteder i Ravenna\n_START_PARAGRAPH_\nI sentrum av Ravenna ligger det en samling kirker, baptisterier og gravm\xc3\xa6ler bygd i senromersk tid, under \xc3\xb8stgoternes herred\xc3\xb8mme og under bysantinerne. _NEWLINE_Noen av dem er bygget for sekten arianerne. Disse monumentene danner overgangen mellom den tidligkristne og den bysantiske perioden i italiensk kunst. Bygningene har ulik grunnplan, b\xc3\xa5de basilikaer og sentralkirker er representert, men felles for dem alle er mosaikkene. Utenfor sentrum, i bydelen Classe finnes en av de mest betydningsfulle, nemlig Sant'Apollinare."